Радомир Мудрић
Радомир Мудрић (Вршац, 1953) је универзитетски професор и доктор физичке културе. Ученик је Владимира и Илије Јорге, друга генерација каратиста у СФР Југославије и један од оснивача Карате савеза Београда. Носилац је црног појаса (Ханши 8. Дан у традиционалном Шотокан-Фудокан каратеу). Изучава и усавршава се у Карате Ђуцу, који и промовише од 1995. године.

Образовање и професионална каријера 
Рођен 22. јула 1953. године у Вршцу. Дипломирао на Факултету физичке културе у Београду 1978. године. На истом Факултету магистрирао је 1994. године а докторирао 1999. године, са темом „Варијабилитет временских параметара напада у каратеу”.
 
Од 1978. године радио је као професор физичког васпитања у Образовном графичком центру у Новом Београду, након тога од 1979. ради у Спортском центру 25. мај, у Београду. Од 1994. године био је запослен у Вишој школи унутрашњих послова у Земуну МУП Републике Србије као наставник у звању професора на предмету Специјално физичко образовање.
Од 2006. год. професор на Високој спортској и здравственој школи у Београду (тренерски смер).

Научно истраживачки рад у МУП Р. Србије:
 истраживачки пројекти везани за трансформацију и реформу полицијског школства у МУП Р. Србије
 научно монографске публикације у области реформе полицијског школства у МУП Р. Србије. 
 саопштења на међународним скуповима, симпозијумима, конгресима...
   
Научно - истраживачки рад у области Борења - Каратеа: 
 научно истраживачки пројекти за временске параметре карате техника, напада у каратеу, мисаоних процеса (информациони процеси) одговорних за ефикасност применљивих карате техника 
 сaoпштењa на међународним скуповима, конгресима.... 
 научно - стручне публикације књиге, уџбеници, научни радови и монографије 
 протежира јединствени концепт Moдела едукације у каратеу
 ради на афирмацији свих облика практиковања Каратеа и поштовања кaрате традицијe

Карате биографија 
 Каратеом се бави од 1968. године. 
 Тренирао и био тренер у клубовима: Партизан, Н. Београд (1968/69 - 1970); Медицинар, Београд (1971—1978); 22. децембар, Н. Београда (1978—1982); 25 Мај, Београда (1982—24. март 1999).
 Тренер и селектор карате селекција Београда и Србије, председник тренерских организација КС Београда и Србије и председник и члан комисија за Звања у каратеу (за ученичка и мајсторска звања).
 За постигнуте резултате, и за допринос развоју спорта у Југославији, у периоду 1974-1980. награђен је са највишим спортским признањима, златним значкама СОФК Југославије. 
 Добитник је и разних признања за развоја каратеа, од КС Београду, КС Србије и КС Југославије као и многих карате клубова широм бивше Југославије.
 Од 1974. - 1983. године члан Карате репрезентације СФР Југославије.
 Учествовао на 7 првенстава Европе и 3 шампионата Света (као члан репрезентативних тимова у борбама и катама освојио 12 медаља).
 Од 1982. - 1986. године тренер Карате репрезентације СФР Југославије. 
 Од 1986. напушта све карате институције и посвећује се личном усавршавању у борењима (Karate и Ju Jutsu).
 Од 1994. интензивира рад на научно - истраживачком пољу Каратеа и афирмише га преко добијених резултата експерименталних истраживања. 
 Као експерт за борења и данас ради на едукацији карате тренера широм Србије и бивше Југославије.
 У част својих учитеља Владимира и Илије Јорге осмислио кату WA I YO OYO (што су почетни иницијали браћа Јорга).
 На 6-ом. Светском фудокан карате шампионату, освојио 1. место - златну медаљу, у конкуренцији кате појединачно, ветерани
 Промовисан у звање 8. Dan (Дан) - World Fudokan Karate Federation, 2015. године.

Галерија

Референце

Литература 

 Јорга, Илија, „Традиционални Фудокан карате - Мој пут”. Фудокан прес Интернационал Београд/Берлин/Москва/Амстердам,1998(COBISS)
 Бубало, Славко, „Мала карате енциклопедија”. Вуковар, (2005) .
 Мудрић, Радомир, „Школа каратеа 1,2,3,4”, Спортска књига, Београд, 1991.
 Мудрић, Радомир, „Напад у каратеу - едукација и тренинг”, монографија, ВШУП Земун, 2005.
 Мудрић, Радомир, „Специјално физичко образовање, приручник”, ВШУП Земун, 2005.''

Спољашње везе 
 Истраживачки пројекти везани за МУП Р. Србије
 Научне монографије за МУП Р. Србије
 Научно-истраживачки пројекти из борења
 Саопштења и учешћа на међународним скуповима
 Монографске публикације и научне монографије
 Списак научних и стручних радова
 Традиционални Фудокан - Шотокан Карате До
 Дискретни хероји Сенсеи Радомир Мудрић

Рођени 1953.
Доктори физичке културе
Српски каратисти
Вршчани